CELEX: 32015R2313
Language: lt
Date: 2015-11-30 00:00:00
Title: 2015 m. lapkričio 30 d. Tarybos reglamentas (ES) 2015/2313 dėl žvejybos galimybių paskirstymo pagal Europos Sąjungos ir Liberijos Respublikos tausios žvejybos partnerystės susitarimo įgyvendinimo protokolą

12.12.2015   
            
            
               LT
            
            
               Europos Sąjungos oficialusis leidinys
            
            
               L 328/44
            
         TARYBOS REGLAMENTAS (ES) 2015/2313
   2015 m. lapkričio 30 d.
   dėl žvejybos galimybių paskirstymo pagal Europos Sąjungos ir Liberijos Respublikos tausios žvejybos partnerystės susitarimo įgyvendinimo protokolą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2015 m. birželio 5 d. Europos Sąjunga ir Liberijos Respublika parafavo Tausios žvejybos partnerystės susitarimą (toliau – Susitarimas) ir jo įgyvendinimo protokolą (toliau – Protokolas), kuriuo Sąjungos laivams suteikiamos žvejybos galimybės vandenyse, į kuriuos Liberijos Respublika turi suverenias teises arba kurie priklauso jos jurisdikcijai žvejybos srityje;
            
         
               (2)
            
            
               2015 m. lapkričio 30 d. Taryba priėmė Sprendimą (ES) 2015/2312 (1) dėl Susitarimo ir Protokolo pasirašymo ir laikino taikymo;
            
         
               (3)
            
            
               reikėtų nustatyti žvejybos galimybių paskirstymo valstybėms narėms būdą tiek laikino Protokolo taikymo, tiek jo galiojimo laikotarpiu;
            
         
               (4)
            
            
               remiantis Tarybos reglamento (EB) Nr. 1006/2008 (2) 10 straipsnio 1 dalimi, jei paaiškėja, kad pagal Protokolą Sąjungai numatytos žvejybos galimybės nėra visiškai išnaudojamos, Komisija apie tai turi pranešti atitinkamoms valstybėms narėms. Jei iki termino, kurį turi nustatyti Taryba, atsakymas nepateikiamas, tai turėtų būti laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu;
            
         
               (5)
            
            
               Protokolo 12 straipsnyje numatytas Protokolo laikinas taikymas nuo jo pasirašymo datos. Todėl šis reglamentas turėtų būti taikomas nuo Protokolo pasirašymo dienos,
            
         PRIĖMĖ ŠĮ REGLAMENTĄ:
   1 straipsnis
   1.   Europos Sąjungos ir Liberijos Respublikos tausios žvejybos partnerystės susitarimo įgyvendinimo protokole nustatytos žvejybos galimybės valstybėms narėms paskirstomos taip:
   
               a)
            
            
               tunų žvejybos seineriai:
               
                           Ispanija
                        
                        
                           16 laivų
                        
                     
                           Prancūzija
                        
                        
                           12 laivų
                        
                     
         
               b)
            
            
               dreifinėmis ūdomis žvejojantys laivai:
               
                           Ispanija
                        
                        
                           6 laivai
                        
                     
         2.   Reglamentas (EB) Nr. 1006/2008 taikomas nedarant poveikio Susitarimui.
   3.   Jei 1 dalyje nurodytos valstybės narės pateikia nepakankamai žvejybos leidimų paraiškų, kad būtų išnaudotos Protokole nustatytos žvejybos galimybės, Komisija gali svarstyti bet kurios kitos valstybės narės pateiktas žvejybos leidimų paraiškas pagal Reglamento (EB) Nr. 1006/2008 10 straipsnį.
   4.   Terminas, iki kurio valstybės narės turi patvirtinti, kad jos nevisiškai išnaudoja pagal Protokolą joms skirtas žvejybos galimybes, kaip numatyta Reglamento (EB) Nr. 1006/2008 10 straipsnio 1 dalyje, yra dešimt darbo dienų nuo tos dienos, kurią Komisija paprašo tokio patvirtinimo.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo Protokolo pasirašymo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 30 d.
      
         
            Tarybos vardu
         
         
            Pirmininkas
         
         É. SCHNEIDER
      
   
   
      (1)  2015 m. lapkričio 30 d. Tarybos sprendimas (ES) 2015/2312 dėl Europos Sąjungos ir Liberijos Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo (Žr. šio Oficialiojo leidinio p. 1).
   
      (2)  2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiantis reglamentus (EEB) Nr. 2847/93 ir (EB) Nr. 1627/94 bei panaikinantis Reglamentą (EB) Nr. 3317/94 (OL L 286, 2008 10 29, p. 33).